**DIRECȚIA ECONOMICĂ**

**Nr.** **113924 din 25.11.2024**

**RAPORT**

pentru modificarea si completarea Hotărârii nr. 189/26.09.2024 a Consiliului local al municipiului Bistrita de acordare a facilitaților fiscale privind anularea accesoriilor aferente obligațiilor bugetare principale restante la data de 31 august 2024 inclusiv, datorate bugetului local al municipiului Bistrița

Prin Ordonanta de Urgenta a Guvernului nr. 107/06.09.2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative, se instituie cadrul legal general de acordare a unor facilități fiscale pentru categoriile de debitori conform prevederilor art.1 din ordonanța.

Ulterior, Ordonanta de Urgenta a Guvernului nr.132/22.11.2024, pentru modificarea si completarea Legii nr. 227/2015 privind Codul fiscal si pentru completarea Legii nr. 207/2015 privind Codul de procedura fiscala, precum si pentru modificarea si completarea unor acte normative publicată în Monitorul Oficial al României nr. 1169 din data de 22 noiembrie 2024, a modificat Ordonanţa de Urgenţă a Guvernului nr. 107/2024 ȋn sensul prelungirii termenului pentru depunerea cererii de anulare a accesoriilor până la data de 19 decembrie 2024.

Având în vedere prevederile Ordonanţei de Urgenţă a Guvernului nr. 107/2024, cu modificările aduse prin Ordonanţa de Urgenţă a Guvernului nr. 132/22.11.2024, prin proiectul de hotărâre se propune modificarea termenului pentru depunerea cererii de anulare a accesoriilor, până la data de 19 decembrie 2024.

Vor putea beneficia de anularea la plata accesoriilor contribuabilii definiți potrivit prevederilor art.1 din O.U.G. nr.107/2024, cu modificarile ulterioare, care vor achita toate debitele principale datorate bugetului local și vor depune o cerere de anulare a acestora până la data de 19 decembrie 2024 așa cum este prevăzut în O.U.G. nr.107/06.09.2024, cu modificarile ulterioare.

Cererea de anulare a accesoriilor poate fi depusă după îndeplinirea condițiilor de acordare a anulării, dar nu mai târziu de 19 decembrie 2024 inclusiv, sub sancțiunea decăderii. Cererea se va depune la registratura instituției Direcției Economice-Venituri cu sediul în strada Al.Odobescu, nr.17A, urmând ca inspectorii cu atribuții în acest sens să întocmească referatul cu propunerea de scutire sau, după caz, de neaprobare a scutirii.

Personalul din cadrul Direcției Economice-Venituri cu atribuții în administrarea creanțelor bugetare locale verifică îndeplinirea tuturor condițiilor prevăzute de procedură, inclusiv achitarea integrală a debitelor restante. În cazul în care, condițiile prevăzute de procedură sunt îndeplinite, se întocmește referatul de acordare a facilităților fiscale. După aprobarea referatului, se va emite Decizia privind anularea obligațiilor de plata accesorii, în baza căreia se va opera anularea acestora în evidența fiscală.

Față de aspectele prezentate anterior, constatăm că sunt îndeplinite condițiile legale pentru supunerea spre dezbatere și adoptare a proiectul de hotărâre de acordare a facilitaților fiscale privind anularea accesoriilor aferente obligațiilor bugetare principale restante la data de 31 august 2024 inclusiv, datorate bugetului local al municipiului Bistrița, in forma prezentata.

DIRECTOR EXECUTIV

SCURTU NICOLAE

DIRECTOR EXECUTIV ADJ.

GAVRILOAIE OCTAVIA MARIA

GOM/SN/2ex.